《满庭芳 自富阳回又有嘉禾之役》
清代·薛时雨

东浙题诗，西园饯别，客游如此匆匆。江乡春老，开过楝花风。

算起今年花信，一番信、一处尘踪。沙堤上，白鸥笑我，才别又相逢。

鸳湖游宦地，当年父老，留恋情浓。记柳边骑竹，花外扶筇。

过眼浮云一瞥，鸿飞去、爪印都空。重寻梦，扁舟系处，烟雨望潆濛。

作者简介：薛时雨（1818-1885），字慰农，一字澍生，晚号桑根老农。安徽全椒人。清代咸丰三年（1853）进士，授嘉兴知县。太平军起，参李鸿章军幕，以招抚流亡振兴文教为任。官至杭州知府，兼督粮道，代行布政、按察两司事。为台湾第一巡抚刘铭传亲家。晚清著名词家之一，作品有《藤香馆诗删》、《词删》等。